ખેરાલુ સિવિલ કોર્ટનું જુનું મકાન જર્જરીત થતા હાલ સિવિલ કોર્ટ જુની મામલતદાર ખેરાલુ કચેરી ખાતે કાર્યરત છે. ત્યારે ખેરાલુથી એક કિલોમીટર દુર આવેલ જીર્ણ થયેલા મકાનની જગ્યાએ નવિન સિવિલ કોર્ટ બનાવવા માટેની તજવીજ હાથ ધરવામાં આવી છે. પરંતુ સદર જગ્યાએ વકિલ મિત્રો અને પક્ષકારોને અનુકુળ ન હોવાથી જુની મામલતદાર કચેરી વાળી જગ્યાએ નવિન ખેરાલુ સિવિલ કોર્ટનું મકાન બનાવવા તે માટે ખેરાલુ બાર એસોસિએશને કલેકટરને સંબોધીને આવેદન પાઠવી કોર્ટના કામકાજથી અળગા રહેવાની ચીમકી ઉચ્ચારી હતી.